यूपीएससी ने डिटेल्ड एप्लीकेशन फॉर्म 1 किया जारी, 19 जुलाई शाम 6 बजे तक करें अप्लाई
संघ लोक सेवा आयोग (Union Public Service Commission, UPSC) ने सिविल सेवा मुख्य परीक्षा, 2023 के लिए डिटेल्ड एप्लीकेशन फॉर्म 1 (Detailed Application Form, DAF) (डीएएफ) जारी कर दिया गया है। UPSC की ओर से 12 जून को सीएसई प्रीलिम्स के नतीजे घोषित किए थे
संघ लोक सेवा आयोग (Union Public Service Commission, UPSC) ने सिविल सेवा मेन एग्जाम, 2023 के लिए डिटेल्ड एप्लीकेशन फॉर्म 1 (Detailed Application Form, DAF) (डीएएफ) जारी कर दिया गया है। इससे पहले यूपीएससी की ओर से 12 जून को सीएसई प्रीलिम्स के रिजल्ट घोषित किए गए थे।
जो उम्मीदवार मेंस के लिए क्वालिफाई हुए हैं उन्हें अब यह फॉर्म भरना होगा। DAF फॉर्म भरने की आखिरी तारीख 19 जुलाई, 2023 है। लास्ट डेट बीतने के बाद कोई एप्लीकेशन फॉर्म स्वीकार नहीं किया जाएगा।
19 तारीख तक मिलेगा आवेदन का मौका 
संघ लोक सेवा आयोग की ओर से जारी परीक्षा के अनुसार, उक्त परीक्षा में योग्य घोषित किए गए सभी उम्मीदवारों को सिविल सेवा (मुख्य) परीक्षा, 2023 के लिए विस्तृत आवेदन पत्र- I (DAF-I) में फिर से आवेदन करना होगा, जो संघ लोक सेवा आयोग की वेबसाइट पर 10/07/2023 से 19/07/2023 शाम 6:00 बजे तक उपलब्ध रहेगा। आयोग ने आगे कहा है कि डीएएफ 1 फॉर्म को भरने के लिए निर्देश upsc.gov.in पर उपलब्ध कराए जाएंगे।
यूपीएससी सीएसई मेन एग्जाम के लिए एडमिट कार्ड और टाइम टेबल एग्जाम से तीन से चार सप्ताह पहले यूपीएससी की वेबसाइट पर अपलोड किया जाएगा। ज्यादा जानकारी के लिए उम्मीदवारों को ऑफिशियल वेबसाइट पर विजिट करना होगा।